Sekolah Menengah Kebangsaan Selirik

Sekilas Pandang

SMK Selirik telah ditubuhkan pada  4 Januari 1981. Pada awal penubuhannya, SMK Selirik tidak mempunyai bangunan sendiri, sebaliknya menyewa bangunan Private Methodist Secondary School Kapit di Jalan Panto, Kapit. Pada masa itu hanya terdapat empat buah kelas sahaja iaitu dua buah kelas peralihan dan dua buah lagi kelas tingkatan satu. Pada awalnya SMK Selirik didokong oleh lapan tenaga pengajar dan enam staf sokongan. 
Kakitangan Akademik                                                                    
Cikgu Charles Ngalang anak Ligas (Menjalankan tugas Guru Besar) 
Cikgu Edward Sumbang anak Asun (Penolong Kanan)                                     
Cikgu Goyeng anak Nojeng         
Cikgu Mahmud Ali Basah
Cikgu Wee Peck Lay
Cikgu Sng Bee Kuan
Cikgu Lily Tie
Cikgu Keun Swee Leng
Kakitangan Sokongan
Encik Anthony Kayan anak Kana (Kerani)
Cik Wee (Matron)
Encik Sipok anak Pok (Tukang masak)
Cik Bibi anak Sibat (Tukang masak)
Cik Ungan Lisut (Tukang masak)
Encik Miring (Tukang kebun)       
Tapak asal SMK Selirik yang dicadangkan adalah di kawasan tanah yang bertentangan dengan Taman Ixora sekarang ini. Nama SMK Selirik telah diilhamkan oleh Encik Kong Chung Nam (Penolong Pegawai Pelajaran Bahagian Kapit pada masa itu). Nama tersebut adalah berdasarkan nama kawasan Selirik yakni tapak asal yang dicadangkan itu. Walau bagaimanapun, pihak Pejabat Pelajaran Bahagian Kapit telah membatalkan hasrat untuk menubuhkan bangunan sekolah di kawasan tersebut atas beberapa sebab tertentu.  Tapak seterusnya yang dicadangkan adalah berdekatan dengan SRB Sungai Amang yang berkeluasan 36.4 ekar (tapak sekarang). 
Pada 5 Januari 1982, SMK Selirik telah berpindah dari Jalan Panto ke tapak yang  baru yang terletak di KM5 Jalan Selirik. Pada masa itu, sekolah tersebut masih dalam proses pembinaan dan serba kekurangan dari segi kemudahan seperti tiada bekalan elektrik dan air. Kawasan sekolah telah dipisahkan dari jalan raya oleh Sungai Amang. 
Pada tahun 1983, jambatan konkrit yang pertama di bahagian Kapit telah dibina untuk menghubungkan SMK Selirik dengan jalan raya utama. Pembinaan jambatan tersebut telah menelan belanja lebih setengah juta ringgit. SMK Selirik siap sepenuhnya pada tahun yang sama.
Pada 27 Ogos 1983, SMK Selirik telah dibuka dengan rasminya oleh YB. Datuk Dr. Sulaiman bin Haji Daud, Menteri Pelajaran Malaysia pada masa itu.
Berikut adalah senarai Pengetua SMK Selirik :
Nama Pengetua                                                     Tempoh
Encik Charles Ngalang anak Ligas                         Januari 1981 – Julai 1983
Encik John Ling Kuok Leong                                  Ogos 1983 – Januari 1987
Encik Lee Sia Chung                                            Februari 1987 – Mac 1993
Encik Mikal anak Luat (memangku)                       April 1993 – Julai 1993
Puan Lucy Kilon                                                  Ogos 1993 – November 1993
Encik Katut anak Achong                                     Disember 1993 – Disember 1997
Encik Mohd. Ilahi bin Junaidi                                Januari 1998 – Mei 2006
Encik Lanyun anak Lupak                                     Jun 2006 – Mei 2011

Pencapaian

Pada tahun 2011, SMK Selirik telah menjadi Johan Persembahan Bakat Konvensyen Prostar Peringkat Negeri Sarawak.